**Malo Ville** (s. 3. kesäkuuta 1995 Chamonix, Ranska) on ranskalainen jääkiekkoilija, joka pelaa kotimaassaan Ligue Magnusin Pionniers de Chamonix'ssa. Hän on pelipaikaltaan keskushyökkääjä.

Ura
---

### Seuraura

Ville on Chamonix HC:n kasvatti. Hän muutti jo 15-vuotiaana Suomeen ja siirtyi Karhu-Kissojen C-nuoriin kaudeksi 2010–2011. Kaudeksi 2011–2012 Ville siirtyi Helsingin IFK:n B-nuoriin. Kaudella 2012–2013 hän oli joukkueen paras pistemies ja syöttäjä tehoilla 14+24=38. Ville voitti koko B-nuorten SM-sarjan pudotuspelien jäähypörssin 45 minuutillaan. Hän pelasi osan kaudestaan myös HIFK:n A-nuorissa.

Kaudeksi 2013–2014 Ville siirtyi Yhdysvaltain NAHL-junioriliigan Corpus Christi IceRaysiin, jonka sisäisen tehotilaston hän voitti lukemalla +4. Kauden 2014–2015 Ville aloitti kotimaassaan pelaten Ranskan liigacupia Ranskan alle 20-vuotiaiden maajoukkueen paidassa. Hän pelasi näin ollen ensimmäisen miesten pelinsä 29. elokuuta 2014 Ligue Magnusissa pelaavaa HC Morzine-Avoriazia vastaan. Cupin jälkeen Ville palasi kaudeksi 2014–2015 Suomeen ja siirtyi Jokereiden A-nuoriin, joiden kolmanneksi paras maalintekijä hän oli 14 osumallaan Viljami Wacklinin kanssa. Pudotuspeleissä Ville jakoi joukkueen sisäisen tehotilaston voiton Miro Mäkisen ja Lauri Huhdanpään kanssa lukemalla +3.

Minnesota Wilderness varasi Villen 17. pelaajana NAHL:n varaustilaisuudessa 2015. Hän palasi liigaan kaudeksi 2015–2016, mutta Villen kausi päättyi kuitenkin loukkaantumiseen jo joulukuussa 2015. Kaudeksi 2016–2017 hän teki vuoden mittaisen sopimuksen Mestis-joukkue TUTO Hockeyn kanssa. Kauden kynnyksellä Ville päätettiin kuitenkin lähettää Turun Palloseuran A-nuorten vahvuuteen, jotta hän saisi pelillisesti paremman paikan nousta tasolleen pitkän loukkaantumisensa jälkeen. Ville palasi syyskauden lopulla TUTOn vahvuuteen ja pelasi kahdeksan ottelua tehden syöttöpisteen, kunnes siirtotakarajalla helmikuussa 2017 hän palasi loppukaudeksi taas TPS:n A-nuoriin.

Kaudeksi 2017–2018 Ville siirtyi vuoden mittaisella sopimuksella jatkamaan Mestis-uraansa Rovaniemen Kiekkoon. Hän oli tehoilla 15+12=27 joukkueen toiseksi paras maalintekijä Jarkko Harjulan kanssa sekä neljänneksi paras pistemies. Kaudella 2018–2019 RoKissa pelasi myös Malon pikkuveli Gabin. Malo Ville pelasi loukkaantumisen vuoksi vain 11 runkosarja- ja kaksi Suomen Cupin ottelua.

Ville palasi kaudeksi 2019–2020 kotimaahansa ja siirtyi vuoden mittaisella sopimuksella Ligue Magnusin Pionniers de Chamonixiin. Hänen ensimmäinen pääsarjakautensa toi 39 runkosarjaottelussa tehot 8+25=33 ja neljässä playoff-ottelussa kaksi syöttöpistettä. Yhdessä Ranskan Cupin ottelussa Ville jäi ilman tehopisteitä. Hän oli runkosarjassa joukkueensa neljänneksi paras pistemies Mathieu Briandin kanssa.

Heinäkuussa 2020 Ville siirtyi try-outille Tšekin Extraligan HC České Budějoviceen. Joukkueen harjoitusvahvuuteen liittyi samalla myös hänen veljensä Gabin. Koejakson oli määrä kestää kuukauden ajan, mutta se keskeytettiin kuitenkin vain viiden päivän jälkeen, kun joukkue oli altistunut COVID-19 -taudille. Ville palasi elokuussa kauden 2020–2021 kattavalla sopimuksella Chamonixiin. Hän nousi joukkueen varakapteeniksi. Kauden 2021–2022 kynnyksellä, syyskuussa 2021 Ville siirtyi vuoden mittaisella sopimuksella Brûleurs de Loups de Grenobleen.

Kaudeksi 2022–2023 Ville palasi vuoden mittaisella sopimuksella Chamonix'n joukkueeseen, jonne hänen kanssaan siirtyi myös hänen veljensä Gabin.

### Maajoukkueura

Ville pelasi alle 20-vuotiaiden IB-divisioonan MM-kilpailuissa vuonna 2015, jolloin hän toimi Ranskan varakapteenina. Hän pelasi myös alle 18-vuotiaiden IA-divisioonan MM-kilpailuissa vuosina 2012 ja 2013, joista ensimmäisessä turnauksessa Ville oli Ranskan paras pistemies ja syöttäjä tehoilla 2+4=6. Hänet valittiin myös joukkueensa turnauksen parhaaksi pelaajaksi.

Ranskan A-maajoukkueessa Ville on pelannut kuusi ottelua tehopistein 1+1=2. Hän teki A-maajoukkuedebyyttinsä Euro Ice Hockey Challengessa 9. marraskuuta 2017 Cergyssä Sloveniaa vastaan. Ensimmäisen A-maajoukkuemaalinsa Ville teki Euro Ice Hockey Challengessa 13. joulukuuta 2019 Budapestissä Unkaria vastaan. Hän sai ottelussa myös syöttöpisteen Robin Colombanin tekemään maaliin.

Muuta
-----

Villen pikkuveli Gabin pelaa hyökkääjänä Rovaniemen Kiekon Mestis-joukkueessa. Veljesten isä Christophe Ville pelasi omalla urallaan hyökkääjänä peräti kolmet olympiakisat ja yhdeksät miesten MM-kilpailut. Hän toimii nykyään Ligue Magnusin Chamonix HC:n toimitusjohtajana.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | HIFK | B-SM Q | 6 | 0 | 3 | 3 | 4 | – | – | – | – | – | U18 D1A | 5 | 2 | 4 | 6 | 0 |
|  | HIFK | B-SM | 29 | 3 | 13 | 16 | 16 | 4 | 0 | 0 | 0 | 2 |
| 2012–2013 | HIFK | B-SM | 40 | 14 | 24 | 38 | 59 | 7 | 2 | 3 | 5 | 45 | U18 D1A | 5 | 2 | 0 | 2 | 10 |
|  | HIFK | A-SM | 10 | 0 | 1 | 1 | 8 | – | – | – | – | – |
| 2013–2014 | Corpus Christi IceRays | NAHL | 42 | 8 | 9 | 17 | 28 | – | – | – | – | – |
| 2014–2015 | Jokerit | A-SM | 43 | 14 | 11 | 25 | 34 | 6 | 2 | 0 | 2 | 0 | JMM D1B | 5 | 1 | 2 | 3 | 4 |
| 2015–2016 | Minnesota Wilderness | NAHL | 26 | 3 | 7 | 10 | 20 | – | – | – | – | – |
| 2016–2017 | TPS | A-SM | 25 | 8 | 16 | 24 | 22 | – | – | – | – | – |
|  | TUTO Hockey | Mestis | 8 | 0 | 1 | 1 | 16 | – | – | – | – | – |
| 2017–2018 | RoKi | Mestis | 39 | 15 | 12 | 27 | 47 | – | – | – | – | – |
| 2018–2019 | RoKi | Mestis | 11 | 2 | 0 | 2 | 16 | – | – | – | – | – |
| 2019–2020 | Chamonix HC | Ranska | 39 | 8 | 25 | 33 | 46 | 4 | 0 | 2 | 2 | 4 |
| 2020–2021 | Chamonix HC | Ranska | 18 | 4 | 7 | 11 | 22 | – | – | – | – | – |
| 2021–2022 | Brûleurs de Loups de Grenoble | Ranska | 10 | 0 | 3 | 3 | 43 | – | – | – | – | – |
| 3 kautta | yhteensä | Ranska | 67 | 12 | 35 | 47 | 111 | 4 | 0 | 2 | 2 | 4 |
| 3 kautta | yhteensä | Mestis | 58 | 17 | 13 | 30 | 79 | – | – | – | – | – |

Lähteet
-------

* Malo Ville The Internet Hockey Databasessa (englanniksi)
* Malo Ville Eurohockey-sivustolla (englanniksi)
* Malo Ville *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Malo Ville *Elite Prospects*. Everysport Media Group AB.  (englanniksi)
2. ↑  Elite Prospects - HIFK U18 *eliteprospects.com*. Everysport Media Group AB. Viitattu 9.7.2019. (englanniksi)
3. ↑  Elite Prospects - U18 SM-sarja Stats 2012-2013 *eliteprospects.com*. Everysport Media Group AB. Viitattu 9.7.2019. (englanniksi)
4. ↑  Elite Prospects - Corpus Christi Ice Rays *eliteprospects.com*. Everysport Media Group AB. Viitattu 9.7.2019. (englanniksi)
5. ↑  Game detail: 29 Aug 2014, France U20 - HC Morzine-Avoriaz-Les-Gets *Eurohockey.com*.  25.8.2015. European Ice Hockey Online AB & eSports.cz s.r.o. Viitattu 20.11.2017. (englanniksi)
6. ↑  Elite Prospects - Jokerit U20 *eliteprospects.com*. Everysport Media Group AB. Viitattu 9.7.2019. (englanniksi)
7. ↑  TUTOn tulevan kauden runko julki - Wilenius siirtyy Turkuun *Jatkoaika.com*.  21.5.2016. Jatkoaika r.y. Viitattu 20.11.2017.
8. ↑  TPS-lupaus Reunanen TUTOon - "Poikkeuksellisen kova kilpailuluonne" *Jatkoaika.com*.  5.9.2016. Jatkoaika r.y. Viitattu 20.11.2017.
9. ↑  TUTOn hyökkäyksessä lähtijöitä ja tulijoita - Nuto ja Valvisto siirtyvät Turkuun *Jatkoaika.com*.  14.2.2017. Jatkoaika r.y. Viitattu 20.11.2017.
10. ↑  RoKille kolme nuorta vahvistusta - Metsävainio matkaa Kajaanista Napapiirille *Jatkoaika.com*.  11.6.2017. Jatkoaika r.y. Viitattu 20.11.2017.
11. ↑  Elite Prospects - RoKi *eliteprospects.com*. Everysport Media Group AB. Viitattu 9.7.2019. (englanniksi)
12. ↑  Malo Ville regagne Chamonix ! *pionniers-chamonix.com*.  11.6.2019. Pionniers de Chamonix Mont-Blanc. Viitattu 9.7.2019. (ranskaksi)
13. ↑  Elite Prospects - Chamonix *eliteprospects.com*. Everysport Media Group AB. Viitattu 16.7.2020. (englanniksi)
14. ↑  Motor startuje přípravu, nechybí ani hráči na zkoušku a mladíci ze zámoří *hcmotor.cz*.  16.7.2020. ČESKÉ BUDĚJOVICE:  CBH2013 a. s. Viitattu 16.7.2020. (tšekiksi)
15. ↑  Kazarine et Ville pour conclure le recrutement *pionniers-chamonix.com*.  28.8.2020. Pionniers de Chamonix Mont-Blanc. Viitattu 28.8.2020. (ranskaksi)
16. ↑  Brûleurs De Loups Twitterissä *twitter.com*.  19.9.2021. SASP – GRENOBLE METROPOLE HOCKEY 38. Viitattu 22.9.2021. (ranskaksi)
17. ↑  Les frères Ville de retour ! *pionniers-chamonix.com*.  22.6.2022. Chamonix Hockey Élite. Viitattu 7.2.2023. (ranskaksi)
18. ↑  Elite Prospects - France U18 *eliteprospects.com*. Everysport Media Group AB. Viitattu 9.7.2019. (englanniksi)
19. ↑  EIHC Championships *pointstreak.com*.  9.11.2017. Pointstreak Sports Technologies Inc. Viitattu 23.11.2017.
20. ↑  HIHF *jegkorongszovetseg.hu*.  13.12.2019. Hungarian Ice Hockey Federation. Viitattu 16.7.2020. (englanniksi)
21. ↑  Gabin Ville *Elite Prospects*. Everysport Media Group AB.  (englanniksi)
22. ↑  Christophe Ville *Elite Prospects*. Everysport Media Group AB.  (englanniksi)